Gran ple al Castell de Bétera per a veure a Rosa Montero en la inauguració del Bfest, que continua hui amb més trobades literàries i música folk
10 de juny de 2022

• Rosario Raro i Nerea Riesco són les protagonistes de les trobades de hui divendres.

• Jerónimo Tristante, Juan Ramón Biedma, José Carlos Somoza i Javier Alandes, en les trobades del dissabte.

• Els xiquets podran participar en escape-rooms i tallers el dissabte al matí.

• Una batalla d'escriptors posarà el punt final el diumenge al II Bétera Fest.

El púbic de Bétera ha donat una resposta massiva en la jornada inaugural de l'II Festival Històric-Noir de Bétera, que començava ahir en esta localitat del Camp de Túria. Un centenar de persones acudien a la trobada amb Rosa Montero, que mantenia una interessant conversa amb l'escriptor Jordi Llobregat, l'encarregat d'acompanyar-la en l'escenari.

Al final de la trobada, l'escriptora i periodista madrilenya rebia de mans de l'Alcaldessa de Bétera, Elia Verdevío, el premi Alfàbega Literària en reconeixement a la seua dilatada trajectòria com a comptadora d'històries. Un acte, al qual també va assistir el regidor de Cultura, Manuel Chover.

“La mare de totes les alfàbegues”

L'Alcaldessa de Bétera, Elia Verdevío, feia lliurament del premi Alfàbega Literària a Rosa Montero, i destacava que “per a tots els ciutadans i ciutadanes que veniu a visitar-nos a Bétera, la Alfàbega és el nostre emblema, i volem que el portes sempre ací dins amb el seu aroma, que l'impregna i ho sedueix tot. Una aroma característica i pròpia de Bétera”.

Rosa Montero agraïa el premi amb aquestes paraules: “Jo no sabia el que era l’ alfàbega, però tampoc sabia que tenia aquesta grandària, i he entrat en Google i he vist les d'ací i he dit, però bo, si aquesta és la mare de totes les alfàbegues, impressionant, meravellosa. Així que moltíssimes gràcies per aquest premi, per aquestes paraules tan afectuoses, per tot el vostre afecte generós, creatiu i talentós, i per tots els que esteu ací, per aquestes muntanyes, per aquest castell… visca la vida”.

El programa del Bétera Fest continua hui amb la presència a Bétera de dues escriptores que porten anys publicant novel·les històriques: Rosario Rar i Nerea Riesco. Ambdues han bussejat en la història amb les seues novel·les, a les quals a més han afegit ingredients de misteri. Tancarà la jornada del divendres el grup de música folk Innerlands.

El dissabte, jornada de matí i vesprada

El dissabte serà el dia amb més activitats del festival. Al matí, el Bétera Fest ha preparat dos tallers educatius, dues escape rooms i un contacontes, activitats que se celebraran a partir de les 11 del matí a casa Nebot.

El dissabte a la vesprada, el públic podrà assistir a dues trobades amb autors al Castell: a les 19 hores, Juan Ramón Biedma i José Carlos Somoza protagonitzaran la trobada Elemental, volgut Watson. I a les 20 hores, Jerónimo Tristante i Javier Alandes parlaran de l'any 1936 a Espanya en la conversa Aqueix any maleït.

Guerra d'escriptors per a tancar el festival

La guerra d'escriptors, un acte lúdic, en el qual s'enfronten quatre autors en sengles semifinals. Seran Jerónimo Tristante, Juan Ramón Biedma, Javier Alandes i Eva María Marcos. La infraestructura consisteix en dos teclats i dues pantalles, on el públic pot llegir en temps real mentre els autors escriuen les seues respectives històries, per a això tenen quatre minuts. Se sortegen el nom del protagonista, el lloc on transcorre l'acció i el gènere en què s'ha d'escriure. Quan s'acaba el temps, el públic vota pel relat que més els agrada amb unes cartolines roges i blaves. Els dos escriptors que guanyen passen a la final, que es disputa amb la mateixa mecànica. I per a acabar de complicar-ho, se celebra una segona final, però per parelles. La mecànica és igual, i cada parella escriu el mateix relat per torns durant quatre minuts, alçant-se i asseient-se quan el presentador de la batalla fa sonar un xiulet.

Sens dubte, un cap de setmana carregat de literatura gràcies a l'organització de l'Ajuntament de Bétera d'aquest Festival que no deixarà al públic indiferent.